b'\n_START_ARTICLE_\nRasti\xc5\xa1\xc4\x8de\n_START_PARAGRAPH_\nRasti\xc5\xa1\xc4\x8de se nana\xc5\xa1a na dolo\xc4\x8den prostor v naravi kjer kaj raste, obi\xc4\x8dajno rastline ali rastlinske zdru\xc5\xbebe. Rasti\xc5\xa1\xc4\x8de dolo\xc4\x8dajo gozdna tla, vodni re\xc5\xbeim, oziroma klima, ter oblikovanost zemeljskega povr\xc5\xa1ja, relief. Rasti\xc5\xa1\xc4\x8de omogo\xc4\x8da rastlini rast, gozdu pa produkcijo biomase. Strokovni izraz za zmogljivost rasti\xc5\xa1\xc4\x8da je rasti\xc5\xa1\xc4\x8dni potencial oz. tudi boniteta rasti\xc5\xa1\xc4\x8da._NEWLINE_Dobro rasti\xc5\xa1\xc4\x8de ima visok rasti\xc5\xa1\xc4\x8dni potencial. Ta omogo\xc4\x8da visoko produktivnost in visoke donose. Slab\xc5\xa1e rasti\xc5\xa1\xc4\x8de je skromnej\xc5\xa1e. Obstoje\xc4\x8d rasti\xc5\xa1\xc4\x8dni potencial mora biti gozd sposoben izkoristiti. Za to mora biti primerno ohranjen in v dobrem stanju, oziroma kondiciji. Od ohranjenosti gozda je odvisna stopnja izkoristka rasti\xc5\xa1\xc4\x8dnega potenciala. Ohranjen gozd ima visok izkoristek in visoko proizvodnjo, razgrajen ali degradiran gozd pa nizko._NEWLINE_Visoki gozdni odnosi so odvisni od obojega: od kvalitete rasti\xc5\xa1\xc4\x8da in od kondicije gozda. Zato mora skrben gospodar, s preudarnimi posegi v gozd, slednjemu omogo\xc4\x8diti \xc4\x8dim bolj\xc5\xa1o kondicijo in s tem, \xc4\x8dim vi\xc5\xa1ji izkoristek rasti\xc5\xa1\xc4\x8dnega potenciala. Dana\xc5\xa1nje stanje (kondicija) slovenskih gozdov, omogo\xc4\x8da gozdu le skromen izkoristek, sicer ugodnega rasti\xc5\xa1\xc4\x8dnega potenciala.'